Vyf mees gelese getuienisse in 2021 - LiG Tydskrif
Die afgelope jaar was uitdagend. Covid-19 het steeds verwoesting gesaai. Mense het swaar gedra aan verlies. Maar, daar was ook hoop en genesing. Hiervan lees ons in die vyf mees gelese getuienisse op www.lig.co.za in 2021. Saam het dié getuienisse vir 152 107 lesers hoop gebring.
Die 44-jarige Charl Munnik (foto saam met sy ma hierbo) het dié aangrypende getuienis vanuit sy hospitaalbed geskryf voordat hy ontslaan is. Hy het in die hospitaal beland nadat hy Covid-19 opgedoen het en bloedklonte in sy longe gekry het. Twee weke na sy ontslag is hy tydens 'n rooftog doodgeskiet.
2. 'My twee babas wat nie 'n tweeling is nie'
Dié ma van vier kinders het dié getuienis oor haar seuntjies – wat vyf tot sewe dae na mekaar verwek is, maar saam gebore is – met LiG-lesers gedeel nadat sy besef het hoe merkwaardig hulle verwekking werklik was. Sy glo wonderwerke soos hulle s'n versterk ander se geloof.
3. 'Ek is verpletter na klein Miga se dood, maar God is my Lewensredder'
Sulei Eygelaar vertel hoe sy spook en spartel in diep waters sedert haar seuntjie Miga voor haar oë gesterf het. Sy bevind haar tans in 'n proses om haarself vry te spreek. Dis egter 'n moeisame reis, dis drie treë vorentoe en twee treë terug, skryf sy. Maar sy is opnuut verseker dat God haar Lewensredder is.